 Dhakhtar u dhashay Dalka Turkiga ayaa waxa uu Dadka Muslimiinta ah ku dhiiri galiyay inay afurka ka hor jimicsadaan bisha Ramadaan inta ay sooman yihiin, Dr Cismat Tamir oo u dhashay Dalka Turkiga oo ku takhasusay Cuntooyinka iyo Daawaynta Cudurada ku dhaca Hab-dhiska Dheef-shiidka ayaa waxa uu sheegay in Jimicsiga la sameeyo Saacadaha Afurka ka hor ay faaiido aad u badan u leedahay Jidhka, waxa kale oo uu Dr Tamir sheegay in isbedelka Xilliyada Cuntada uu qofku cunayo Bisha Ramadaan iyo sidoo kale xilliga uu seexanaayo ay sababi karaan in Miisaanka Qofku kordho. 